2001/902/EY: AKT—EY-tulliyhteistyökomitean päätös N:o 5/2001, tehty 7 päivänä joulukuuta 2001, alkuperätuotteen käsitteen määritelmästä poikkeamisesta Norsunluurannikon ja Papua-Uuden-Guinean erityistilanteen huomioon ottamiseksi tonnikalasäilykkeiden (HS-nimike ex 16.04) tuotannon osalta



Virallinen lehti nro L 334 , 18/12/2001 s. 0031 - 0033



AKT-EY-tulliyhteistyökomitean päätös N:o 5/2001, tehty 7 päivänä joulukuuta 2001, alkuperätuotteen käsitteen määritelmästä poikkeamisesta Norsunluurannikon ja Papua-Uuden-Guinean erityistilanteen huomioon ottamiseksi tonnikalasäilykkeiden (HS-nimike ex 16.04) tuotannon osalta (2001/902/EY) AKT-EY-TULLIYHTEISTYÖKOMITEA, joka ottaa huomioon 23 päivänä kesäkuuta 2000 Cotonoussa allekirjoitetun AKT-EY-kumppanuussopimuksen ja erityisesti sen liitteen V pöytäkirjassa nro 1 olevan 38 artiklan, sekä katsoo seuraavaa: (1) Elokuun 2 päivästä 2000 voimassa olevista siirtymäkauden toimenpiteistä 27 päivänä heinäkuuta 2000 tehdyn AKT-EY-ministerineuvoston päätöksen N:o 1/2000(1) 1 artiklassa säädetään, että AKT-EY-kumppanuussopimuksen kauppaa koskevia määräyksiä, mukaan lukien liitteen V pöytäkirjaa nro 1 alkuperätuotteen käsitteen määritelmästä ja hallinnollisen yhteistyön menetelmistä, sovelletaan 2 päivästä elokuuta 2000. (2) Edellä mainitun pöytäkirjan 38 artiklan 1 kohdan mukaan alkuperäsäännöistä voidaan myöntää poikkeuksia, jos se on perusteltua olemassa olevien elinkeinojen kehittämisen tai uusien elinkeinojen luomisen vuoksi. (3) Mainitun pöytäkirjan 38 artiklan 8 kohdassa määrätään, että poikkeukset myönnetään automaattisesti 8000 tonnin vuotuisen kiintiön rajoissa tonnikalasäilykkeiden osalta. (4) Afrikan, Karibian ja Tyynenmeren valtiot (AKT-valtiot) esittivät 16 päivänä heinäkuuta 2001 pöytäkirjan alkuperäsäännöistä poikkeamista koskevan pyynnön Norsunluurannikon ja Papua-Uuden-Guinean hallitusten puolesta asianomaisten maiden tuottamien tonnikalasäilykkeiden 2284 tonnin vuotuisen määrän jatkamiseksi seuraavasti: 1142 tonnia Norsunluurannikolle 1 päivästä lokakuuta 2001 30 päivään syyskuuta 2002 ja 1142 tonnia vuodessa Papua-Uudelle-Guinealle 1 päivästä lokakuuta 2001 30 päivään syyskuuta 2003. (5) Poikkeusta pyydetään liitteen V pöytäkirjan nro 1 asiaa koskevien määräysten ja erityisesti sen 38 artiklan 8 kohdan nojalla ja pyydetyt määrät mahtuvat niihin vuotuisiin kiintiöihin, joiden rajoissa poikkeukset myönnetään automaattisesti AKT-valtioiden pyynnöstä. (6) Tämän vuoksi Norsunluurannikolle ja Papua-Uudelle-Guinealle voidaan 38 artiklan 8 kohdan nojalla myöntää poikkeus pyydettyjen tonnikalasäilykemäärien osalta pyydetyksi ajanjaksoksi, ON PÄÄTTÄNYT SEURAAVAA: 1 artikla Poiketen AKT-EY-kumppanuussopimuksen liitteen V pöytäkirjan nro 1 liitteen II luettelon erityismääräyksistä Norsunluurannikolla ja Papua-Uudessa-Guineassa ei-alkuperätuotetta olevasta tonnikalasta valmistettuja HS-nimikkeeseen ex 16.04 kuuluvia tonnikalasäilykkeitä pidetään mainittujen maiden alkuperätuotteina tässä päätöksessä esitetyin edellytyksin. 2 artikla Edellä 1 artiklassa säädettyä poikkeusta sovelletaan tämän päätöksen liitteessä esitettyihin määriin, jotka tuodaan yhteisöön Norsunluurannikolta 1 päivän lokakuuta 2001 ja 30 päivän syyskuuta 2002 välisenä aikana ja Papua-Uudesta-Guineasta 1 päivän lokakuuta 2001 ja 30 päivän syyskuuta 2003 välisenä aikana. 3 artikla Liitteessä ilmoitettuja määriä hallinnoi komissio, joka toteuttaa kaikki niiden tehokkaan hallinnoinnin vuoksi suotavina pitämänsä hallinnolliset toimenpiteet. Jos tuoja esittää vapaaseen liikkeeseen luovutusta koskevan ilmoituksen jossakin jäsenvaltiossa pyytäen tässä päätöksessä säädettyä etua ja jos tulliviranomaiset hyväksyvät kyseisen ilmoituksen, asianomaisen jäsenvaltion on ilmoitettava komissiolle haluavansa lukea tarvitsemansa määrän kiintiöön. Kiintiöön lukemista koskevat hakemukset, joissa on mainittava kyseisten ilmoitusten hyväksymispäivämäärä, on toimitettava komissiolle viipymättä. Komissio antaa luvan kiintiöön lukemiseen kiintiössä jäljellä olevan määrän sallimissa rajoissa niiden päivämäärien mukaisessa järjestyksessä, joina jäsenvaltioiden tulliviranomaiset ovat hyväksyneet vapaaseen liikkeeseen luovutusta koskevat ilmoitukset. Jos jäsenvaltio ei käytä kiintiöön luettuja määriä, sen on mahdollisimman pian palautettava ne kyseiseen kiintiöön. Jos haetut määrät ovat suuremmat kuin kyseisen kiintiön käytettävissä oleva määrä, määrät jaetaan suhteessa haettuihin määriin. Komissio ilmoittaa kiintiöihin luetut määrät jäsenvaltioille. Jäsenvaltioiden on taattava tuojille jatkuva ja tasapuolinen mahdollisuus käyttää kiintiötä niin kauan kuin kiintiön jäljellä oleva määrä sen sallii. 4 artikla Norsunluurannikon ja Papua-Uuden-Guinean tulliviranomaisten on toteutettava tarvittavat toimenpiteet varmistaakseen 1 artiklassa tarkoitettujen tuotteiden vientimäärien valvonnan. Niiden tämän päätöksen mukaisesti antamissa todistuksissa on oltava viittaus tähän päätökseen. Norsunluurannikon ja Papua-Uuden-Guinean toimivaltaisten viranomaisten on toimitettava komissiolle kolmen kuukauden välein ilmoitus niistä määristä, joille on annettu EUR.1-tavaratodistukset tämän päätöksen mukaisesti, sekä näiden todistusten sarjanumerot. 5 artikla Tämän päätöksen mukaisesti annettujen EUR.1-todistusten 7 kohdassa on oltava seuraava maininta: - Excepción - Decisión n° 5/2001 - Undtagelse - afgørelse nr. 5/2001 - Abweichung - Beschluss Nr. 5/2001 - Παρέκκλιση - Απόφαση αριθ. 5/2001 - Derogation - Decision No 5/2001 - Dérogation - Décision n° 5/2001 - Deroga - decisione n. 5/2001 - Afwijking - Besluit nr. 5/2001 - Derrogação - Decisão n.o 5/2001 - Poikkeus - Päätös N:o 5/2001 - Undantag - beslut nr 5/2001. 6 artikla Afrikan, Karibian ja Tyynenmeren valtiot (AKT-valtiot) sekä Euroopan yhteisö toteuttavat tämän päätöksen täytäntöönpanemiseksi tarvittavat toimenpiteet siltä osin kuin asia niitä koskee. 7 artikla Tämä päätös tulee voimaan sinä päivänä, jona se tehdään. Tätä päätöstä sovelletaan 1 päivästä lokakuuta 2001. Tehty Brysselissä 7 päivänä joulukuuta 2001. AKT-EY-tulliyhteistyökomitean puolesta Puheenjohtajat Michel Vanden Abeele Peter O. Ole Nkuraiyia (1) EYVL L 195, 1.8.2000, s. 46. LIITE Norsunluurannikko >TAULUKON PAIKKA> Papua-Uusi-Guinea >TAULUKON PAIKKA>